മരം മുറി കേസ് സര്ക്കാരിന് ഹൈക്കോടതിയുടെ വിമര്ശനം മുട്ടില് മരംമുറി കേസുമായി ബന്ധപ്പെട്ട് സര്ക്കാരിന് വീണ്ടും ഹൈക്കോടതിയുടെ രൂക്ഷ വിമര്ശനം . പ്രതികള്ക്കെതിരെ നിസാര കേസെടുത്തത് എന്തിനാണെന്നും ഐ പി സി വകുപ്പുകള് എന്തുകൊണ്ട് ചുമത്തിയില്ലെന്നും സര്ക്കാരിനോട് കോടതി ചോദിച്ചു.മാത്രമല്ല മോഷണക്കുറ്റം ചുമത്തിയ 68 കേസുകളില് പ്രതികളെ എന്തുകൊണ്ടാണ് ഇതുവരെ അറസ്റ്റ് ചെയ്തിരുന്നതെന്നും കോടതി ചൂണ്ടികാണിച്ചു. മരംമുറി കേസില് സിബിഐ അന്വേഷണം ആവശ്യപ്പെട്ടുള്ള പൊതുതാല്പര്യ ഹര്ജി പരിഗണിക്കവെയായിരുന്നു കോടതിയുടെ വിമര്ശനം. ചീഫ് ജസ്റ്റിസ് അധ്യക്ഷനായ ഡിവിഷന് ബെഞ്ചാണ് കേസ് പരിഗണിക്കുന്നത്. ഹര്ജി തിങ്കളാഴ്ച വീണ്ടും കോടതി പരിഗണിക്കും.അതേസമയം മരംമുറി കേസില് നേരത്തെയും ഹൈക്കോടതി സര്ക്കാറിനെ വിമര്ശിച്ച് രംഗത്തെത്തിയിരുന്നു. സര്ക്കാര് പ്രതികളുമായി ഒത്തുകളിക്കുകയാണെന്ന് പറയേണ്ടി വരുമെന്നും അന്വേഷണം തൃപ്തികരമല്ലെന്നും കോടതി പറഞ്ഞിരുന്നു. മരം മുറിയുമായി ബന്ധപ്പെട്ട് ആകെ 43 കേസുകളാണുള്ളത്. ഇതില് 37 ലും ഹര്ജിക്കാര് പ്രതികളാണെന്ന് സര്ക്കാര് കോടതിയില് അറിയിച്ചിരുന്നു.മുന്കൂര് ജാമ്യാപേക്ഷ തള്ളിയതിനെ തുടര്ന്ന് റോജി അഗസ്റ്റിന്, ആന്റോ അഗസ്റ്റിന്, ജോസ്കുട്ടി അഗസ്റ്റിന് എന്നിവരെ് അറസ്റ്റ് ചെയ്തിരുന്നു.